**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 539/2018**

**ΑΔΑ:** 69Ο8ΩΨΑ-Κ3Ξ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 62ο/2018 Της 5Ης ΝΟΕΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Ορισμός υπολόγου υπαλλήλου του Δήμου και έκδοση εντάλματος προπληρωμής για τη συμμετοχή του Δήμου στην έκθεση PHILOXENIA 2018 ’’**

Στην Άρτα, σήμερα, 5-11-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **26557/1-11-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Λιλής Γεώργιος**  **6. Ζέρβας Κων/νος** | **ΑΠΟΝΤΕΣ**  **1.Βασιλάκη –Μητρογιώρου**  **Βικτωρία**  **2. Παπαϊωάννου Κων/νος**  **3. Κοσμάς Ηλίας** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρικλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή έκανε δεκτή πρόταση του Προέδρου της να συζητηθούν έξι (4) έκτακτα θέματα.

Ο κ. Πρόεδρος εισηγούμενος το 4ο έκτακτο Θέμα: **Ορισμός υπολόγου υπαλλήλου του Δήμου και έκδοση εντάλματος προπληρωμής για τη συμμετοχή του Δήμου στην έκθεση PHILOXENIA 2018** Έθεσε υπόψη της Επιτροπής την εισήγηση της υπηρεσίας η οποία έχει ως εξής: Σύμφωνα με τις διατάξεις του άρθρου 172 του Ν. 3463/2006 ορίζεται ότι με απόφαση της Οικονομικής Επιτροπής μπορεί να εγκρίνεται η έκδοση ενταλμάτων προπληρωμής για την αντιμετώπιση δαπανών, γενικά, εφόσον η πληρωμή με τακτικό ένταλμα στο όνομα του δικαιούχου είναι αδύνατη ή απρόσφορη. Τα εντάλματα προπληρωμής εκδίδονται στο όνομα δημοτικών υπαλλήλων.

Στην προσπάθεια να αναδειχτεί το τουριστικό προϊόν της περιοχής μας, ο Δήμος Αρταίων έχει προβεί στην κατάρτιση ενός πλήρους και αναλυτικού ετήσιου προγράμματος προβολής του τουριστικού προϊόντος της περιοχής, το οποίο εγκρίθηκε με την υπ. αρ. 35/2018 απόφαση Δ.Σ. Επίσης με την υπ. αρ. 563/2018 απόφασή του, το Δ.Σ. του Δήμου Αρταίων ενέκρινε:

1) Τη συμμετοχή του Δήμου Αρταίων στη Διεθνή Έκθεση Τουρισμού PHILOXENIA 2018 στο Περίπτερο της Περιφέρειας Ηπείρου.

2) Τη μετάβαση δύο (2) εκπροσώπων του Δήμου Αρταίων στη Διεθνή Έκθεση Τουρισμού  
 PHILOXENIA 2018 στην Θεσσαλονίκη , και συγκεκριμένα :

α) του κου Χαρακλιά Κωνσταντίνου, Εντεταλμένου Συμβούλου σε θέματα Τουρισμού του  
 Δήμου Αρταίων

β) του Αποστολόπουλου Νικολάου του Κωνσταντίνου, υπαλλήλου του τμήματος Τουριστικής &   
 Πολιτιστικής Ανάπτυξης του Δήμου Αρταίων.

Η μετάβαση από την Άρτα στη Θεσσαλονίκη και η επιστροφή θα γίνει οδικώς, είτε με   
 ιδιόκτητο όχημα των εκπροσώπων, είτε με το ΚΤΕΛ.

Ημερομηνία αναχώρησης: 8/11/2018

Ημερομηνία επανόδου: 12/11/2018

Ημερομηνία έναρξης εργασιών: 9/11/2018

Ημερομηνία λήξης εργασιών: 11/11/2018

Ημέρες διανυκτέρευσης: 4

Ημέρες εκτός έδρας: 5

Στον προϋπολογισμό οικονομικού έτους 2018 του Δήμου Αρταίων, ο οποίος ψηφίσθηκε με την αριθ. 621/2017 απόφαση του ΔΣ (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση του Συντονιστή της Αποκεντρωμένης Διοίκησης Ηπείρου –  
 Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση στους Κ.Α. 00-6421 και Κ.Α. 70-6422.

3) την εξειδίκευση της εγγεγραμμένης στους Κ.Α. 00-6421 και Κ.Α. 70-6422 σχετικής   
 πίστωσης του προϋπολογισμού του οικονομικού έτους 2018 του Δήμου Αρταίων, ως εξής:

α) ποσό 650,00 € για τη μετάβαση του κου Χαρακλιά Κωνσταντίνου στη  
 Θεσσαλονίκη, προκειμένου να συμμετάσχει ως εκπρόσωπος του Δήμου Αρταίων στη PHILOXENIA 2018, δαπάνη η οποία θα βαρύνει τον Κ.Α. 00-6421.01 «Οδοιπορικά  
 έξοδα και αποζημίωση μετακινούμενων αιρετών για μετακίνηση εκτός έδρας στο  
 εσωτερικό»: εισιτήρια, ημερήσια αποζημίωση**,** έξοδα διανυκτέρευσης, επιμέρους έξοδα μετακίνησης.

β) ποσό 550,00 για τη μετάβαση του Αποστολόπουλου Νικολάου του Κωνσταντίνου στη  
 Θεσσαλονίκη, προκειμένου να συμμετάσχει ως εκπρόσωπος του Δήμου Αρταίων στη  
 PHILOXENIA 2018, δαπάνη η οποία θα βαρύνει τον Κ.Α. 70-6422.02 «Οδοιπορικά  
 έξοδα και αποζημίωση υπαλλήλων για μετακίνηση εκτός έδρας στο εσωτερικό»:  
 εισιτήρια, ημερήσια αποζημίωση**,** έξοδα διαμονής, επιμέρους έξοδα μετακίνησης.

Προκειμένου να καλυφθούν τα έξοδα για τη συμμετοχή των εκπροσώπων του Δήμου Αρταίων στη Διεθνή Έκθεση Τουρισμού PHILOXENIA 2018 - δεδομένου ότι αφενός πρόκειται για ένα ποσό που είναι αδύνατο να καλυφθεί εκ των προτέρων από ίδια κεφάλαια των εκπροσώπων του Δήμου Αρταίων, και αφετέρου η διαδικασία που προβλέπεται για την αποζημίωση τους είναι αρκετά χρονοβόρα – αιτούμαστε:

A) την έκδοση εντάλματος προπληρωμής, ύψους 1.200,00 €, το οποίο θα βαρύνει τους προαναφερθέντες Κ.Α. (650,00 € τον Κ.Α. 00-6421.01 & 550,00 € τον Κ.Α. 70-6422.02)

B) τον ορισμό του υπαλλήλου Αποστολόπουλου Νικολάου του Κωνσταντίνου ως υπόλογου για:

* την είσπραξη και διαχείριση του ποσού
* την επιστροφή τυχόν υπόλοιπου ποσού μετά το πέρας της διαδικασίας,
* τη συλλογή και προσκόμιση στα αρμόδια όργανα του Δήμου όλων των απαραίτητων δικαιολογητικών που αποδεικνύουν τη νόμιμη διάθεση των δαπανηθέντων χρημάτων.

Η απόδοση λογαριασμού θα γίνει σε διάστημα τριών (3) μηνών από την έκδοση του εντάλματος, ενώ η διαχείριση του ποσού θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006, Ν.3852/2010 την αρ. 820/20125/29-8-2018 απόφαση ανάληψης υποχρέωσης και την εισήγηση της υπηρεσίας.

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την έκδοση εντάλματος προπληρωμής **ύψους 1.200,00€,** το οποίο θα βαρύνει τους :  **Κ.Α. 00.6421** «Οδοιπορικά έξοδα και αποζημίωση μετακινούμενων αιρετών», ποσού **650€** για μετακίνηση εκτός έδρας στο  
 εσωτερικό: εισιτήρια, ημερήσια αποζημίωση**,** έξοδα διανυκτέρευσης, επιμέρους έξοδα μετακίνησης. του κ. Χαρακλιά Κων-νου και **Κ.Α. 70.6422.02** «Οδοιπορικά έξοδα και αποζημίωση μετακινούμενων υπαλλήλων», ποσού **550€** για μετακίνηση εκτός έδρας στο εσωτερικό:εισιτήρια, ημερήσια αποζημίωση**,** έξοδα διαμονής, επιμέρους έξοδα μετακίνησης.

του κ. Αποστολόπουλου Νικολάου, που αφορά τη συμμετοχή του Δήμου στην έκθεση PHILOXENIA 2018 η οποία θα πραγματοποιηθεί στη Θεσσαλονίκη από 9 μέχρι και 11 Νοεμβρίου 2018

**Β.** Ορίζει τον του υπαλλήλου Αποστολόπουλου Νικολάου του Κωνσταντίνου ως υπόλογου για:

* την είσπραξη και διαχείριση του ποσού
* την επιστροφή τυχόν υπόλοιπου ποσού μετά το πέρας της διαδικασίας,
* τη συλλογή και προσκόμιση στα αρμόδια όργανα του Δήμου όλων των απαραίτητων δικαιολογητικών που αποδεικνύουν τη νόμιμη διάθεση των δαπανηθέντων χρημάτων.

Η απόδοση λογαριασμού θα γίνει σε διάστημα τριών (3) μηνών από την έκδοση του εντάλματος, ενώ η διαχείριση του ποσού θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

Η απόδοση λογαριασμού θα γίνει σε διάστημα τριών (3) μηνών από την έκδοση του εντάλματος .Η διαχείριση των ανωτέρω ποσών θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

**Γ.** Αριθμός απόφασης τεκμηριωμένου αιτήματος 26055/29-10-2018

**Δ.** Η διάθεση της πίστωσης έγινε με τις αρ. 1048&1050/26240/30-10-2018 αποφάσεις ανάληψης υποχρέωσης

**Δ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 539 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*